Pétros Kanakoúdis

Pétros Kanakoúdis (; s. 16. huhtikuuta 1984 Thessaloniki, Kreikka) on kreikkalainen jalkapalloilija, joka edustaa Veikkausliigassa pelaavaa Aris FCa. Hän on pelipaikaltaan vasen laitapuolustaja.

Kanakoúdis aloitti ammattilaisuransa kasvattajaseurassaan PAOK:issa vuonna 2001, jossa hän pelasi vain yhden ottelun kausina 2001–2005. Kanakoúdis vietti puolitoista kautta lainalla Kreikan kolmanneksi korkeimman sarjatason ILTEX Lykoissa. Kauden 2005–2006 Kanakoúdis edusti toisen sarjatason Veriaa. Vuodet 2006–2009 hän pelasi Kreikan Superliigan Asteras Tripolisissa. Heinäkuussa 2009 Kanakoúdis siirtyi PAS Gianninaan. Yhden kauden jälkeen hän siirtyi kotikaupunkinsa Iraklikseen.

Heinäkuussa 2011 Kanakoúdis siirtyi pääsarjajoukkue Doxa Dramaan. Kauden puolivälissä hän siirtyi sarjatasoa alemmaksi Veriaan.http://nr.soccerway.com/players/petros-kanakoudis/18931/ Kanakoúdis pelasi kauden 2012–2013 Superliigan Plataniasissa. Heinäkuussa 2013 hän siirtyi Apollon Smyrnikseen.

Heinäkuussa 2014 Kanakoúdis siirtyi AO Kerkyraan, jossa hän pelasi vain marraskuuhun asti. Helmikuussa 2015 Kanakoúdis tuli testiin Veikkausliigan FC Inter Turkuun ja hän esitti lupaavia otteita Liigacupissa.http://futis.ts.fi/uutiset/inter-ei-iskenyt-silloin-kuin-piti-ilves-tiputti-turkulaiset-liigacupista  Kuukauden kuluttua Kanakoúdis teki yksivuotisen sopimuksen FC Interin kanssa.http://www.fcinter.com/uutiset.php?news_id=4711 

Kanakoúdis on pelannut Kreikan alle 21-vuotiaiden maajoukkuessa vuonna 2005 kahdeksan ottelua.

Lähteet

Luokka:Elävät henkilöt
Luokka:Kreikkalaiset jalkapalloilijat
Luokka:Vuonna 1984 syntyneet